钦定古今图书集成/明伦汇编/氏族典/第558卷 > 司马乂
## 钦定古今图书集成/明伦汇编/氏族典/第558卷 > 司马乂

按《晋书长沙厉王乂传》，“乂字士度，武帝第六子也。太
康十年，受封，拜员外散骑常侍。及武帝崩，乂时年十
五，孺慕过礼。楚王玮既诛乂，以同母贬为常山王之
国。乂身长七尺五寸，开朗果断，才力绝人，虚心下士，
甚有名誉。及河间王颙将诛冏，传檄以乂为内主，奉
天子，与冏相攻。冏败斩之。”颙本冀乂，为冏所擒，然后
“以乂为辞讨之”，因废帝，立成都王己为宰相，专制天
下。既而乂杀冏，其计不果，乃潜使侍中冯荪、河南尹
李含、中书令卞粹等袭乂，乂并诛之。颙遂与颖同伐
京都。乂前后破颖军，将士同心，皆愿效死。东海王越
虑事不济，潜与殿中将收乂送金墉城。张方遣部将
郅辅就金墉收乂，至营，炙而杀之。三军莫不为之垂
涕，时年二十八。永嘉中，怀帝以乂子硕嗣，拜散骑常
侍。后没于刘聪。